Georgia (stato)

Georgia es un stato del Statos Unite.

Le capital de Georgia es Atlanta.

Historiahttps://www.georgiaencyclopedia.org/articles/history-archaeology/georgia-history-overview/

https://www.britannica.com/place/Georgia-state/Agriculture-and-forestry

https://www.history.com/topics/us-states/georgia

Espanioles entrava le area de Georgia presente in 1526. A iste tempore, le terreno esseva habitate de nativos, specialmente le Cherokee e Creek. Hernando de Soto conduceva viagies trans le area in 1540. Le espanioles establiva missiones la. Post circa cento annos, angleses de Carolina del Sud entrava le area. Georgia deveniva un colonia de Anglaterra in 1732, con le prime village de Savannah in 1733. Le angleses construeva fortes contra le espanioles.

Georgianos esseva dividite super fidelitate  a Anglaterra. Proque angleses teneva Savannah, le citate capital esseva de novo establite a Augusta. Postea Atlanta deveniva le citate capital.

Post le Revolution Statounitese, Georgia deveniva un area pro grande fermas, le quales plantava riso e coton. Multe sclavos de Africa esseva apportate al stato pro laborar in le campos. 

In 1832 georgianos fortiava le nativos remanente ab le stato. Habente multe sclavos, Georgia se univa con le statos del Sud, quando le Guerra Civil Statounitese comenciava in 1861. Le general del Nord, William T. Sherman, destrueva un grande parte de Georgia in 1864, attaccante post le lineas de battalia.

Con le fin del guerra in 1865, citatanos blanc tentava espaventar citatanos nigre e tener les ab positiones de governamento e profito, al vices occidente les. Intertanto le stato deveniva un productor grande de alimentos e coton. Le coton esseva attaccate per insectos, le "boll weevil", e le perdita contribueva al Grande Depression del annos 1930.

In le annos 1950 e 1960, le protestes del africanos-statounitese conduceva a leges melior, dante derectos human a citatanos nigre.

Duo georgianos famose es Jimmy Carter, un presidente previe del SUA, e Martin Luther King, Jr., un conductor del movimento del derectos del annos 1960, honorate con un die governamental.

Referentias

https://www.georgiaencyclopedia.org/articles/history-archaeology/georgia-history-overview/

https://www.britannica.com/place/Georgia-state/Agriculture-and-forestry

https://www.history.com/topics/us-states/georgia

Categoria:Statos del Statos Unite